یەكشەممە, 8 يول 2018 – 14:00 ڕۆژنیوز – کهرکوک
لهچوارچێوهی سهردانهکانیان بۆ لای حزب و لایهنه سیاسییه کوردستانییەکان له کهرکوک، ئهمڕۆ شاندێکی ئەنجومەنی هەرێمی کەرکوکی تهڤگهری ئازادیی کۆمهڵگهی کوردستان، سەردانی کۆمیتهی کهرکوکی حیزبی زهحمهتکێشانی کوردستانیان کرد و لهسهر چهند پرسێک کۆبوونهوه.
لە کۆبوونهوهکەدا، ههردوولا تاوتوێی نزیکبوونهوهی لایهنه سیاسییه کوردستانییەکانیان کرد له ئاستی کهرکوک، ههروهها پرسی گوزهرانی هاوڵاتیان له ڕووی ئهمنیی، ئابووریی و کۆمهڵایهتییهوه باسکران.
شاندی حزبی زهحمهتکێشان لە کۆبوونەوەکەدا پێیان باشبوو، کە ههرچی زووه کار لهسهر ئامادهکاریی بۆ ههڵبژاردنی ئهنجومهنی پارێزگای کهرکوک بکرێت.
لە ناوەڕاستی هەفتەی ڕابردووەوە، ئەنجومەنی هەرێمی کەرکوکی تەڤگەری ئازادیی، لەسەر دۆخی کەرکوک و پێکهێنانی یەکگرتوویی لایەنە کوردستانییەکان، زنجیرە سەردان و کۆبوونەوەیەکیان بۆلای لایەنە سیاسییە کوردستانییەکان لە کەرکوک دەستپێکرد، تا ئێستاش لەگەڵ هەریەکە لە بزووتنەوەی گۆڕان، حزبی شیوعی و کۆمەڵی ئیسلامیی کوردستان کۆبوونەوە.
ئامانجیش لەو دەستپێشخەرییەی تەڤگەری ئازادیی، یەكخستنەوەی نێو ماڵی كوردە لە کەرکوک.
لە ئەنجامی ئەو کۆبوونەوانەشدا، بڕیارە پرۆژەیەک لەسەر هەڵوێستی کورد بۆ پرسەکانی کەرکوک، لەگەڵ حزب و لایەنە کوردستانییەکانی دیکە ئامادەبکرێت.
ب.ل